उसका जिगर निकाल ले गया,
पहली दो लाशों की तरह।
तो तहकीकात कहाँ तक पहुँची?
क्या तुमने पता लगाया कि कहीं इनके बीच कोई संबंध तो नहीं?
नहीं, सर।
वे एक-दूसरे को नहीं जानते थे।
यह इस केस पर शुरू से लगा हुआ है। पर इसे कोई सुराग नहीं मिला।
मोरांज अच्छा आदमी था।
इसने हमारे किसी भी काम के लिए कभी भी एक स्टाइवर तक नहीं लिया।
यह उसे नागरिक कर्तव्य मानता था।
यह तो सच है, सर, पर बुरा मत मानिएगा, कुछ अफ़वाहें थीं।
अफ़वाहें?
लोग कहते थे
कि यह कई और दूसरे कामों को भी अपना नागरिक कर्तव्य मानता था।
ऐसे काम जिन्हें ज़्यादातर डॉक्टर छुएँगे भी नहीं।
जैसे?
गर्भपात, शारीरिक बनावट बदलना।
क्या ऐसे काम जिसमें अपराधी अपने दागे जाने के निशान मिटवाते हैं?
और ऐसे काम जिसमें पिक्स इंसान जैसे दिखना चाहते हैं।
अपने कानों को गोलाकार बनवाना, अपने पंख कतरवाना।
अफ़सोस है कि हम जितना सोचते हैं, यह काम उससे कहीं ज़्यादा होता है।
तो?
फाइलो?
सर।
मैंने कहा था कि यह तुम्हारा केस है।
अगर मरने वालों के बीच कोई संबंध था,
तो फिर उसे ढूँढो।
जी, सर।
कार्निवल रो
गुड मॉर्निंग, पिताजी।
"लॉन्गरबेन की बेटी के संचालन में विरोधी और ज़्यादा विरोध करने लगे हैं।"
बहुत खूब।
हालांकि मुझे नहीं पता कि इसका मतलब क्या है।
इसका यह मतलब है कि उसने उल्टा मुझे मुसीबत में डाल दिया है।
काश तुम यह देखने के लिए वहाँ नहीं होते।
आप इसे ज़्यादा तूल दे रहे हैं, पिताजी।
अब तुम अपनी माँ की तरह बातें कर रहे हो।
हमेशा मुझे सँभालने की कोशिश करना।
जैसे कि मैं ख़राब ढक्कन वाली कोई बोतल हूँ
जो किसी भी वक्त खुलकर किसी की आँख फोड़ डालेगी।
तुम हमेशा से उसके जैसे थे, बचपन में भी।
बेशक इसमें अजीब बात यह है कि...
वह चाहती है कि तुम मेरे जैसे बनो।
इसके लिए मैंने सोचा है कि आज मैं फिर संसद में आकर आपको देखूँ।
आज कोई सत्र नहीं है।
लॉन्गरबेन की लाश को अंतिम भेंट के लिए रोककर रखा गया है।
उसके समर्थक उसकी बेटी को अपनी संवेदनाएँ देंगे।
अच्छा?
मैं जानता हूँ।
उसने जो तुम्हारे साथ किया, उसके बाद मुझे इसकी इजाज़त देने की ज़रूरत नहीं थी।
लेकिन राजनीति का एक पहला नियम सीख लो।
जीत में दरियादिली दिखाने से दुश्मन का पलड़ा कमज़ोर होता है।
काफ़ी समझदारी की बात है, पिताजी।
चूँकि आज मैं खाली बैठा हूँ, तो सोचा कि मैं खुली जगह की सैर कर आऊँ।
क्यों न हम साथ में सैर करने चलें?
आप जानते हैं कि इसमें मुझे बहुत मज़ा आएगा,
लेकिन मुझे अपनी पढ़ाई पर ध्यान देना चाहिए।
मेरी तरफ़ से मास्टर साइम्स ढेरों निजी शिक्षकों को इकट्ठा कर रहे हैं।
मुझे बेहद अफ़सोस है।
शुक्रिया।
मैं अपने पिताजी की विरासत को आगे बढ़ाने की पूरी कोशिश करूँगी।
मेरी भी यही प्रार्थना है।
बस उन्हीं में यह सच कहने की हिम्मत थी
कि ये क्रिच हमारे शहर के साथ क्या कर रहे हैं।
विश्वास को कभी डगमगाने मत देना।
वह हम सबकी आवाज़ थे।
गुड मॉर्निंग।
हैलो।
वह कौन है?
कल रात को आया एक आदमी।
दरअसल, उजाला होते ही मैं उन सबके चित्र बनाती हूँ।
क्या ऐसा करना अजीब है?
तुम्हारे लिए नहीं।
वह तो शुक्रगुज़ार दिख रहा है।
उनमें से कुछ मर्द होते हैं।
क्योंकि आपने रात भर के लिए उन्हें फिर से जवान होने का एहसास दिलाया,
कि उन्हें अपने ज़िस्म से नफ़रत करने की ज़रूरत नहीं है।
उनमें से कुछ बहुत घिनौने होते हैं, लेकिन मैं फिर भी सबके चित्र बनाती हूँ।
पता नहीं क्यों, पर कागज़ पर उनके चेहरे उकेरने के बाद
उन्हें भूलना आसान होता है।
इसमें इतने चित्र हैं कि मैं गिनना भी नहीं चाहूँगी।
शायद एक दिन, जब मैं इस ज़िंदगी को छोड़ दूँगी, मैं एक प्रदर्शनी लगाऊँगी।
मैं उसे एक वेश्या का बदला कहूँगी।
मुझे तुम्हारी बहुत याद आई।
और मुझे तुम्हारी।
एक और हत्या हो गई है।
शायद मरने वालों के बीच कोई संबंध हो,
शायद न हो।
क्या ऐसा हो सकता है कि बदकिस्मती से
वे उस सनकी के रास्ते में आ गए हों।
सर, मैंने उस गाड़ीवान का पता लगा लिया है जिसने कल रात मोरांज को घर छोड़ा था।
उसने बताया कि उसने उसे रो से उठाया था।
वह रो पर क्या कर रहा था?
यह बात वह गाड़ीवान नहीं बता सका।
बस इतना बता पाया कि उसने उसे एक पिक्स वेश्यालय के बाहर से उठाया था।
मोरांज?
जाकर छानबीन करो।
यह मामला दिन-पर-दिन बदतर होता जा रहा है।
हम इसे सुलझा लेंगे, सर।
अगर फाइलो को मरने वालों के बीच कोई संबंध नहीं मिला, तो इसका यह मतलब नहीं
कि उनके बीच कोई संबंध है ही नहीं।
डार्केषर की कहानी
हमारे सामने आइए, हम आपको अंधकार में ढूँढ रहे हैं!
हमारे सामने आइए, हे अदृश्य देवता!
हमारे सामने आइए, हमारा तन हमें छलता है।
हमारे सामने आइए, हम आपको अंधकार में ढूँढ रहे हैं।
हमारे सामने आइए, हे अदृश्य देवता।
हमारे सामने आइए, हमारा तन हमें छलता है।
हमारे सामने आइए...
पोशाक बनाने वाले ने इसे आपके लिए भेजा है।
मुझे भी यही लगा था।
एग्रियस का अभिवादन
आज दोपहर संग्रहालय में दान के लिए
होने वाली नीलामी में मैंने मिस्टर एग्रियस के साथ जाने की हामी भरी थी।
लगता है वह एक तोहफ़े से मेरे मान पर लगे चोट पर मलहम लगाना चाहता है।
खोलो इसे, देखें तो यह कैसा है।
पैसे खर्च करने में तो कोई कंजूसी नहीं की गई है।
यह रंग भी आप पर फबता है।
क्या बात है?
प्लीज़ बैठो।
एज़रा...
तुम मुझे डरा रहे हो।
तुम्हें डॉ. मोरांज याद हैं?
पिताजी के दोस्त?
उनकी हत्या कर दी गई है।
क्या हुआ था?
वही जो उस दिन हेडमास्टर के साथ हुआ था।
एक और हत्या!
आख़िर इस शहर में हो क्या रहा है?
शायद मिस्टर फिलोस्ट्रेट हमें इस बारे में कुछ बता सकें।
-क्या वह नीचे आ गए हैं? -वह यहाँ नहीं हैं।
वह आधी रात के बाद निकल गए।
इस घर की दीवारें इतनी पतली हैं कि सबके आने-जाने का पता चल जाता है।
लोग कह रहे हैं कि कोई थाने का आदमी मारा गया है।
उम्मीद करता हूँ कि वह ठीक हों।
आप दोनों का दिन अच्छा गुज़रे।
आपका भी, मिस्टर ग्रेसन।
आपसे कुछ बात करनी है, मिसेज़ फाइफ।
ज़रूर, मिस्टर बैगस्टॉक।
यह बात ध्यान में रखिएगा कि अगर यह जो चल रहा है, वह फ़ौरन बंद न हुआ,
तो मैं महीने के अंत में अपने कमरे को खाली कर दूँगा।
माफ़ कीजिएगा, क्या चल रहा है?
मुझे बेवकूफ़ मत समझिए, मिसेज़ फाइफ।
शक तो मुझे बहुत पहले से ही था,
लेकिन कल रात मैंने अपनी आँखों से आपको उसके कमरे से निकलते हुए देखा।
एक उम्रदराज़ विधवा होकर भी खुलेआम एक वेश्या जैसी हरकतें करना।
भले ही मैं एक उम्रदराज़ विधवा ही सही,
लेकिन मैं एक वयस्क औरत हूँ जो अपनी ज़िंदगी की ख़ुद मालकिन है।
तो फिर ठीक है।
उम्मीद करूँगा कि मेरे जाते ही मेरी पेशगी जल्द-से-जल्द मुझे वापस मिल जाएगी।
मिस्टर बैगस्टॉक?
आज का दिन ख़त्म होने से पहले निकल जाइएगा।
मैं अपने पिता के साथ कुछ वक्त अकेले बिताना चाहूँगी।
ज़रूर।
सब लोग बाहर चलिए।
मिस लॉन्गरबेन को कुछ पल के लिए एकांत चाहिए।
तुम नहीं, जेनिला।
इसे खोलो।
बहुत तेज़ सिरदर्द हो रहा है।
जी, मिस।
हे ईश्वर! मुझे लगा था कि यह कभी ख़त्म ही नहीं होगा।
कितने सारे लोग हैं!
"आपके दुःख का मुझे अफ़सोस है।
"आपकी सहानुभूति के लिए धन्यवाद।"
इसे खोलने तक सीधी खड़ी रहिए।
क्या मेरी भावनाएँ सच्ची लग रही थीं?
थोड़ी देर एकांत की माँग करना बहुत अच्छी चाल थी।
क्या आपने ऐसा सोचा था, पिताजी?
ऐसे चेहरा मत बनाइए।
कौन है वहाँ?
जवाब दो, वरना मैं पहरेदारों को बुलाऊँगी।
तुम तो जोनाह ब्रेकस्पीयर हो।
दख़लअंदाज़ी के लिए माफ़ी चाहता हूँ, मिस लॉन्गरबेन।
तुम यहाँ क्या कर रहे हो?
मैं तो बस श्रद्धांजलि देने आया था।
उस आदमी को जिसने तुम्हें अगवा किया?
झूठे कहीं के।
यह वह लड़की कह रही है, जिसने अपने पिता का झूठा शोक मनाने के लिए कमरे को खाली करवाया।
और पास आओ।
क्या इतना पास ठीक है?
शायद हमारे रास्तों को
कभी न कभी आपस में टकराना ही था।
मुझे मानना पड़ेगा
कि तुम मेरी उम्मीद से बिल्कुल अलग हो।
तुमने क्या उम्मीद की थी?
सबसे पहले तो, संसद में कल के तुम्हारे झूठे भाषण के बाद
यह तो बिल्कुल भी उम्मीद नहीं थी
कि अपनी क्रिच नौकरानी से ज़ाहिर तौर पर तुम्हें इतना लगाव होगा।
बेशक वह एक झूठा भाषण था।
मुझे क्रिच शब्द पसंद नहीं है।
अच्छा?
जहाँ तक गाली की बात है, तो यह एक अच्छी गाली है।
पर फिर भी, अपने पिता की बेटी होने के नाते,
वह झूठा भाषण न देना मेरी बेवकूफ़ी होती।
और ज़ाहिर है कि तुम बेवकूफ़ नहीं हो,
भले ही अफ़वाहें जो भी कहें।
अफ़वाहें?
यही कि तुम्हारे पिता ने इतने सालों तक तुम्हें दुनिया से इसलिए दूर रखा
क्योंकि तुमने बहुत कष्ट से जन्म लिया
और तुम इस दुनिया में एक कमअक्ल के रूप में आई।
जन्म तो सचमुच कष्टदायक था। उसमें मेरी माँ की जान चली गई।
और ज़ाहिर है, इससे मेरे पिता
अपनी बेटी को लेकर कुछ ज़्यादा ही चिंतित रहने लगे।
कारण चाहे जो भी रहे हों, ऐसा लगता है कि तुम्हारा बचपन...
अकेलेपन से भरा था।
शायद ऐसा ही था।
एक छोटी बच्ची, जिसके पास दोस्त के नाम पर अपने पुस्तकालय में रखी बस किताबें ही थीं।
जिसके पास मस्ती के नाम पर गलियारे के एक धुएँ से भरे कमरे से आती
रहस्यों की बस बड़बड़ाहटें ही थीं,
जहाँ शहर के बहुत ही ख़ास लोग कानाफूसी करते थे और षड्यंत्र रचते थे।
इसमें कोई हैरानी की बात नहीं है कि तुम इतनी सफ़ाई से झूठ बोलती हो।
मैंने झूठ को पहचानना सीख लिया है।
जैसे?
मुझे पता है कि तुम्हें मेरे पिता ने अगवा नहीं किया था।
मेरे पिता के सबसे बड़े दुश्मन के अलावा यह और कौन कर सकता है?
पक्के तौर पर कौन कह सकता है?
शायद उनकी सबसे चहेती प्रियतमा?
मुझे ज़रा भी अंदाज़ा नहीं है कि इससे तुम्हारा क्या मतलब है।
मुझे लगता है कि तुम्हें अंदाज़ा है।
शायद तुम्हारे यह पूछने से पहले से ही तुम्हें इसका अंदाज़ा था।
मास्टर जोनाह,
क्या मैं तुम्हारी आँखों में डर देख रही हूँ?
क्या तुम बेचारी सोफ़ी लॉन्गरबेन से डर रहे हो?
क्या मुझे डरना चाहिए?
शायद।
शायद नहीं।
अगर हम चाहें तो दोस्त बन सकते हैं।
मुझे लगता है कि हममें बहुत कुछ एक जैसा है।
अच्छा?
शहर के दो सबसे ताकतवर परिवारों के दो इकलौते वारिस।
जिनकी ज़्यादा ही देखभाल की जाती है।
जिन्हें हमेशा कम आँका जाता है।
मुझे बस एक फ़र्क नज़र आता है।
वह क्या?
मैं अपने माँ-बाप से मुक्त हो चुकी हूँ।
तुम्हारा दिन अच्छा गुज़रे, मास्टर जोनाह।
मिस्टर फिलोस्ट्रेट।
तो नहाने और कपड़े बदलने के लिए घर आए हो।
चलो इस रिश्ते को एक सच्चा मौका देते हैं।
हम दोनों।
चाहो तो यह कमरा छोड़ सकते हो या रख सकते हो,
लेकिन रहो तो मेरे साथ ऊपर ही रहो।
मुझे वह अच्छा लगेगा।
यह मत सोचना कि अच्छा नहीं लगेगा।
पर शायद मैं तुम्हें वह सब नहीं दे सकता जो तुम चाहती हो।
तुम पहले ही दे चुके हो,
तुम जितना सोचते हो उससे कहीं ज़्यादा।
तुम अब भी जवान हो।
तुम एक परिवार बना सकती हो।
लेकिन मेरे साथ नहीं।
उस बात की किसे परवाह है? देखो,
वह सब हम बाद में भी कर सकते हैं, लेकिन अभी के लिए...
मेरी बात ध्यान से सुनो।
प्लीज़।
उस दिन जब तुमने कहा था कि मैं कुछ छुपा रहा हूँ, तो तुमने सही कहा था।
बताओ मुझे।
चाहे वह कोई भी बात हो, मुझे कोई फ़र्क नहीं पड़ेगा।
ये हत्याएँ,
ये सब आपस में जुड़ी हुई हैं।
मुझसे।
तुमने कहा था कि उनमें से एक तुम्हारे पुराने हेडमास्टर थे,
लेकिन बाकी लोग?
वह डॉक्टर
जिसकी कल रात हत्या कर दी गई, शायद वह हत्या इसलिए हुई...
क्योंकि मेरे साथ उसी ने ऐसा किया था।
क्या किया था?
जब मैं शिशु था तब वह मुझे उसके पास लेकर गई थी।
वह फे।
वह गायिका?
हाँ।
वह...
वह मेरी माँ थी।
मैं समझी नहीं।
तुम जो बोल रहे हो उसका कोई मतलब नहीं बनता।
मैं आधा फे हूँ, पोर्शिया।
तब से जब मेरे पंख कतरे गए थे।
अगर यह कोई मज़ाक है, तो बहुत भद्दा मज़ाक है।
यह सच है।
अब तुम जानती हो।
चले जाओ!
चले जाओ।
अपना सामान लेकर फ़ौरन चले जाओ!
सात तीन एक।
-फिर से वही? -यह संख्या मेरे लिए शुभ है।
भव्य प्रदर्शनी और नीलामी विद्युत प्रकाश से जगमगाती प्रदर्शनी
टिर्नेनॉक के खजाने बिना किसी इंसान के फे का आना मना है
टिर्नेनॉक के खजाने
बंद
मैं तुमसे वहीं मिलूँगा।
मुझे तुमसे प्यार है।
मैं पुस्तकालय को सीलबंद करने जा रही हूँ।
सार्जेंट।
साइक्स।
तुम यहाँ क्या कर रहे हो?
मुझे सोचने के लिए बस एक जगह चाहिए थी।
आख़िरकार यह तुम पर असर डालने ही लगा, है न?
फाइलो...
तुम्हें लगता है मैं नहीं जानता?
तुम्हें कैसे पता चला?
मैं अब भी तुम्हारे भीतर के फे को सूँघ सकता हूँ।
जैसा मैंने तुमसे कहा था,
भेड़िए का असर धीरे-धीरे जाता है।
तुमने कभी कुछ नहीं कहा।
कहने को था ही क्या?
जो है सो है।
आप बस अपना मुँह बंद रखकर आगे बढ़ सकते हैं।
मैंने पोर्शिया को बता दिया।
क्यों?
-पता नहीं, मुझे लगा... -क्या?
मुझे नहीं पता। मैं बस...
मुझे लगा कि शायद वह...
क्या?
कि वह तुम्हें तुम्हारे असली रूप में अपना लेगी?
हालात को बेहतर बना देगी?
तुम आख़िर सोच क्या रहे थे, फाइलो?
अगर यह बात खुल गई, तो तुम तबाह हो सकते हो।
वह किसी को नहीं बताएगी।
अच्छा होगा कि वह न बताए।
उन्होंने बस तुम्हारे कारण मुझे ज़िंदा रहने दिया।
अगर तुम्हें कुछ हुआ,
तो फिर मेरा क्या होगा?
हे अदृश्य देवता...
हमारे सामने आइए।
हमारा तन हमें छलता है।
हमारे सामने आइए।
हम आपको अंधकार में ढूँढ रहे हैं।
हमारे सामने आइए।
हे अदृश्य देवता...
हमारे सामने आइए।
हमारा तन हमें छलता है।
हमारे सामने आइए।
हम आपको अंधकार में ढूँढ रहे हैं।
बेवकूफ़ क्रिच,
किसी नकली देवता के नाम पर ख़ुद ही को पीट रहे हैं?
ए! क्या तुम लोगों को पता नहीं है कि यह हमारा काम है?
देखा? मैं यह काम तुमसे दस गुना बेहतर कर सकता हूँ, क्यों?
अरे, हाँ, यह सही है।
मगर तुम लोगों को मुक्के खाने में दिलचस्पी नहीं है, है न?
-तुम्हें यह ज़्यादा पसंद है, है न? -नहीं।
तो फिर ठीक है।
यह सब अदृश्य देवता की इच्छा से हो रहा है।
मुझे बताना कि मैं यह काम ढंग से तो कर रहा हूँ न, ठीक है?
-ऐसे? -देखो और सीखो।
यही सच्चाई है।
वे हमें कभी नहीं अपनाएँगे।
वे हमें कभी नहीं समझेंगे।
हम अज्ञानियों के साथ दोस्ती नहीं कर सकते।
इससे पहले कि वह ख़ुद को चोट पहुँचा ले, कुछ करो, मॉयरा?
क्या बात है, नौजवान?
मैं थाने से आया हूँ।
वह तो मैं देख सकती हूँ।
मैं एक सज्जन के मामले में यहाँ आया हूँ,
जो हमारे हिसाब से कल रात यहाँ आया था।
जो अब मर चुका है।
बेशक तुम्हारा मतलब उस बेचारे मोरांज से है।
मैं जो भी जानती हूँ वह मैं कल रात यहाँ आए इंस्पेक्टर को बता चुकी हूँ।
कौन इंस्पेक्टर?
फाइलो कल रात वहाँ था?
कमाल है, उसने कुछ बताया नहीं।
शायद बताना भूल गया होगा।
वह आजकल खोया-खोया रहता है।
लगता है अनाथालय के किस्से ने उस पर गहरा असर डाला है।
आख़िर वह उसके हेडमास्टर जो थे।
वह उसके पिता समान थे।
मैं जो बात जानना चाहता हूँ वह यह है
कि आख़िर वह मोरांज का पीछा क्यों कर रहा था,
वह भी उस रात जिस रात उसकी हत्या हुई?
मैं मानता हूँ कि यह बात सोचने लायक तो है, सार्जेंट।
तो तुम इस केस की शुरुआत से उसके साथ हो,
-है न, बर्विक? -जी, सर।
क्या कोई और बात है जो मुझे पता होनी चाहिए?
अब बोलो भी।
इसका एक क्रिच अफ़वाह से लेना-देना है,
एक दानव जिसे वे डार्केषर कहते हैं।
एक ऐसा जीव जिसे आप अपने काम करवाने के लिए ज़िंदा करते हैं।
जो आपके लिए हत्याएँ भी करता है।
फाइलो दावा करता है कि उसने उसे देखा है।
अच्छा।
लो वह आ गया।
उस पर नज़र रखना, ठीक है?
हर असामान्य हरकत पर।
ओए।
ज़रा इसे ऊपर तक पहुँचा दो।
कुछ हुआ है क्या, इंस्पेक्टर?
मैंने दफ़्तर के नज़दीक ही कोई नया ठिकाना ढूँढने का फ़ैसला किया है।
तुम्हें वह बूढ़ा याद है?
जिससे हम उस फे के घर में मिले थे?
हाँ, बिल्कुल।
शायद मैंने एक कार्यक्रम के बारे में सुना है, जो वह रो पर आयोजित करने वाला है।
क्या मैं भी साथ चलूँ, इंस्पेक्टर?
ज़रूरत नहीं।
दर्शकों के आने से पहले जल्दी से एक नज़र देख लेते हैं।
इसे '41 की गर्मियों में खोजा गया था,
जब हमारे वीर सैनिकों ने पैक्ट के हाथों से अनाउन को छीनकर
उस पर ऑस्टेरी तक कब्ज़ा जमाए रखा था।
इसे टुकड़ों-टुकड़ों में समंदर के उस पार से इस पार लाया गया।
मुझे यह मालूम नहीं था।
ध्यान रहे, इसमें कुछ रसिक पन्ने भी हैं।
क्या?
ज़रा इसे तो देखो।
तुम्हें यहाँ नहीं होना चाहिए।
यहाँ से दफ़ा हो जाओ!
उस कुत्ते को चुप कराओ!
मुझे पता है तुम कौन हो।
क्या हुआ?
आपने क्या देखा?
अपनी मौत।
नहीं।
आपको यकीन है?
मैंने उसे महसूस किया है...
धीरे-धीरे करीब आते हुए।
पर अगर...
पर अगर आपने देखा है कि क्या होने वाला है, तो उसे रोकने का कोई तो उपाय होगा।
मेरी जान, क्या इतने बरसों तक मेरे पैरों में बैठकर, देखकर और सुनकर
तुमने कुछ नहीं सीखा?
मौत को धोखा नहीं दिया जा सकता,
ख़ासकर जब वह मौत किसी डार्केषर के हाथों लिखी हो।
एक डार्केषर?
बताइए मुझे।
मैं यहाँ अपनी किस्मत के बारे में बात करने नहीं आई।
तुम जोनाह के बारे में जानना चाहती थी।
नहीं, आपकी सुरक्षा ज़्यादा मायने रखती है।
ख़तरे के गुज़र जाने तक आपको यहीं रहना होगा।
न कहने की कोशिश भी मत कीजिएगा।
बैठ जाओ।
मुझे पता है यह तुम्हारे लिए आसान नहीं है।
शायद शैम्पेन से थोड़ी मदद मिले।
हाँ, प्लीज़।
इमोजेन।
लुइज़ा। लेस्ली।
मिस्टर एग्रियस।
लगातार दो दिन एक साथ।
मामला ज़रूर गंभीर है।
मिस्टर एग्रियस, यह लेस्ली बॉयथोर्न हैं।
मुझे कहना पड़ेगा, मैं तुम्हें यहाँ देखकर हैरान हूँ, इमोजेन।
या कहीं एज़रा को अचानक से अपनी खोई हुई दौलत तो नहीं मिल गई?
जहाँ तक मुझे लगता है, वह अपनी दौलत नौवहन व्यापार में लगा रहे हैं।
मैंने सही कहा न, मिस स्पर्नरोज़?
बिल्कुल सही कहा।
यह काबिल-ए-तारीफ़ है कि एक आदमी मेहनत कर रहा है,
जबकि वह चाहता तो विरासत में मिली अपनी दौलत पर आराम फ़रमा सकता था।
लेस्ली की नज़र ऑगस्टस होप की सबसे ज़बरदस्त
और सफल चित्र पर है।
द राइजिंग?
नज़र से कहीं ज़्यादा, लुइज़ा, जान।
मेरा उसे ख़रीदने का इरादा है।
उम्मीद लगाई जा रही है कि उसकी कीमत 1,00,000 गिल्डर से ज़्यादा होगी।
उसमें ऐसा क्या था जिस पर आपका ध्यान गया।
मैं जानना चाहता हूँ।
वह एक उत्कृष्ट कृति है।
यह तो सब जानते हैं।
और इस कीमत पर, अगर वह आपके बैठक कक्ष के पर्दों से मेल नहीं खाया,
तो शायद आपको नए पर्दे ख़रीदने पड़ेंगे।
लुइज़ा, क्या हम चलें?
हाँ।
यहाँ आते समय उस लड़की ने बग्घी में उसके साथ ज़िस्मानी रिश्ता बनाया।
तुम्हें यह कैसे पता?
हम पक लोगों की इन्द्रियाँ बहुत तेज़ होती हैं।
मुझे हैरानी है कि वे यहाँ अंदर तक आ पाए।
वह लड़की इतनी अकड़ू है
कि यह चमत्कार ही है कि वह उसकी जाँघों के बीच फँसा नहीं।
देवियो और सज्जनो,
कृपया अपनी-अपनी जगह पर बैठ जाएँ।
ओए!
रुक जाओ, चोर!
यहाँ वापस आओ!
क्या तुमने देखा नहीं कि क्या हो रहा था?
अब कोई फ़र्क नहीं पड़ता। वे जा चुके हैं।
-कौन जा चुके हैं? -वे सब।
लियोपोल्ड, कैसियोपिया,
फाइक, ट्रेडी।
तुम्हारे आदमियों ने उन सबको निर्वासित कर दिया।
मुझे अफ़सोस है, मुझे पता नहीं था।
शायद यह अच्छा ही हुआ। कम से कम मैं तो यही सोचना चाहूँगा,
क्योंकि आजकल बर्ग में प्रवासियों की कोई औकात नहीं है, मगर...
मुझे उनकी याद आएगी,
चाहे वे कितना भी गुस्सा दिलाते हों।
ज़रा मुझे बताइएगा, इंस्पेक्टर,
क्या आपने अपना वादा निभाया?
क्या आपने मेरी ऐसलिंग को इंसाफ़ दिलाया?
दरअसल, इसी लिए तो मैं तुम्हें ढूँढ रहा था।
मैं और ज़्यादा जानना चाहूँगा।
ओह, सुनिए, मैं...
मैं अभी-अभी बर्ग में आया हूँ और मैं उसके हालिया जीवन के बारे में कुछ नहीं जानता।
मुझे उसके अतीत में दिलचस्पी है।
मेरे पास यह मानने के कारण हैं...
कि दरअसल उसका एक बच्चा था।
और उस बच्चे ने जिन हालातों में जन्म लिया,
उनका उसकी हत्या से कोई न कोई लेना-देना है।
उसका अतीत।
तो...
वह '06 या '07 का साल था,
जब वह अपनी शोहरत के शिखर पर थी।
कोई ऐसा था जिसके बारे में वह बात नहीं करती थी,
लेकिन मैंने पहले कभी उसे इतना ज़्यादा ख़ुश नहीं देखा था।
और फिर, एक दिन, कुछ बदल गया।
उसने एबी में होने वाले अपने नियमित प्रदर्शन को रद्द कर दिया।
कुछ समय के लिए वह कहीं और चली गई। असल में, महीनों तक के लिए।
और जब वह वापस आई, तो बदल चुकी थी।
उदास रहने लगी थी।
और मैं हमेशा सोचता था...
क्या वह एक बच्चा पैदा करने के लिए कहीं और गई थी।
ऐसा मुझे लगता था। उसने कभी बताया नहीं, मैंने कभी पूछा नहीं।
इस बारे में उसने एक गीत लिखा था।
कम से कम मुझे यही लगता है कि वह उस बच्चे के बारे में था जिसे उसने त्याग दिया।
मैं तेरे लिए उड़ूँगी
मेरे बच्चे, मेरे बेटे
तू मीठे सपनों में खो जा
मेरे दिल के टुकड़े
आप वह गीत जानते हैं?
अगर कोई बच्चा था,
तो उस बच्चे को जन्म देने के लिए वह कहाँ जा सकती थी? तुम्हें पता है?
वह एक मददगार के साथ क्रॉसिंग पर रहती थी।
एक मददगार?
उन दिनों हालात कुछ अलग होते थे, इंस्पेक्टर।
उनकी और हमारी बिरादरी के बीच दोस्ती होना...
आम बात थी।
क्या तुम उस मददगार का नाम जानते हो?
मैं कैसे भूल सकता हूँ?
उस समय वह बर्ग का सबसे माहिर...
घड़ीसाज़ था।
आपका दिन अच्छा गुज़रे, इंस्पेक्टर।
अगला, ऑगस्टस होप की एक बेमिसाल कृति।
द राइजिंग को सर एल्गेनाई और लेडी ट्रिपलथोर्न ने दान किया है।
आप बोली लगा सकते हैं। बोली 1,00,000 गिल्डर से शुरू होगी।
एक लाख। कोई एक लाख बीस हज़ार कहेगा?
एक लाख चालीस हज़ार?
एक लाख पचहत्तर हज़ार?
दो लाख?
मिस्टर लेस्ली बॉयथोर्न की तरफ़ से दो लाख।
यह एक कीर्तिमान है, दोस्तो।
दो लाख पच्चीस हज़ार?
दो लाख बीस हज़ार? कोई भी?
एक अनमोल उत्कृष्ट कृति के लिए।
दो लाख दस हज़ार?
तो फिर ठीक है, दो लाख गिल्डर के लिए,
एक, दो...
तीन लाख गिल्डर।
माफ़ कीजिएगा, पर क्या आपके पास इतनी बड़ी रकम है भी?
आपका मतलब, अभी पास में?
तीन लाख गिल्डर।
एक...
दो...
बिक गई!
हर कोई घूर रहा है।
अगर तुम चाहो तो हम जा सकते हैं।
नहीं!
नहीं।
मेरे मन में एक सवाल है।
क्या तुम आज वह चित्र ख़रीदने वाले थे?
तो फिर क्यों ख़रीदा?
तुम्हें वह खूबसूरत लगता है?
बिल्कुल।
शायद तीन लाख गिल्डर लायक खूबसूरत नहीं।
मैंने ऐसा उसका चेहरा देखने के लिए किया।
मैं चाहता था कि वह जाने कि मैं उससे वह छीन सकता हूँ।
क्यों?
क्योंकि उसने बस यूँ ही मान लिया था कि वह उसका होना चाहिए।
और तुम उसका क्या करोगे?
मैं उसे अपने घर में लटकाऊँगा।
और फिर उससे मेल खाते हुए पर्दे ख़रीदूँगा।
तुम बिल्कुल भी वैसे नहीं हो जैसा मैंने सोचा था, मिस्टर एग्रियस।
और तुम भी नहीं, मिस स्पर्नरोज़।
तुम भी नहीं।
अगर आप इंस्पेक्टर फिलोस्ट्रेट को ढूँढ रहे हैं,
तो अब वह यहाँ नहीं रहते।
मैंने सुना है कि वह एक नए ठिकाने की तलाश में है।
मैं इसी लिए यहाँ आया हूँ।
यानि आपको उनका कमरा लेने में दिलचस्पी है?
मेरी दिलचस्पी इस बात में है...
कि वह अचानक यहाँ से क्यों चला गया।
पहले तो वह कुछ नहीं बताना चाहती थी, लेकिन मैंने उससे उगलवा लिया।
बेचारी औरत।
जिस तरह से उसे धोखा दिया गया,
उसके लिए अफ़सोस करना तो बनता है।
मुझे अब भी विश्वास नहीं हो रहा।
एक अर्ध-मानव?
ठीक हमारी नाक के नीचे इंसान होने का ढोंग करता रहा।
यह तो लानत की बात है।
कुछ और भी है।
बताओ।
उसने मुझसे कहा कि उसने बताया कि जिस फे की हत्या हुई थी,
वह गायिका, वह उसकी माँ थी।
विश्वास नहीं हो रहा।
अब सब समझ आ रहा है।
उसकी माँ, वह हेडमास्टर, उन दोनों को सच्चाई मालूम होगी।
मोरांज का क्या?
हो सकता है हेडमास्टर ने अंधेरे में उसे कुछ बता दिया हो।
या उस समय शायद उसी ने उसके पंख कतरे हों।
वह डार्केषर वाली बकवास कहानी उसने अपने गुनाह छुपाने के लिए बनाई।
हे मार्टर।
शुरू से फाइलो ही वह खूनी था।
उसने अपना राज़ छुपाने के लिए उन सबको मार डाला।
क्या तुमने उसके पीछे किसी को लगाया है?
हाँ।
तो फिर उसे गिरफ़्तार कर लो।
क्या मैं कोई मदद कर सकती हूँ, इंस्पेक्टर?
मुझे वह याद है।
तब मेरी यहाँ नई-नई नौकरी लगी थी।
मिस्टर स्पर्नरोज़, मार्टर उनका भला करें,
उन्होंने उसे वह कमरा दिया था जो आज मिस इमोजेन का है।
वह एक अच्छे आदमी थे।
अपने समय में आगे की सोचने वाले।
उन्होंने उसकी देखभाल के लिए एक डॉक्टर को भी रखा था।
मोरांज।
उम्मीद है कि आपको पता होगा कि उनके साथ क्या हुआ।
इससे ज़्यादा कुछ बताने को नहीं है।
बच्चे के पैदा होने तक वह यहीं रही।
जब मोरांज उस बच्चे को लेकर चले गए, तब वह कई दिनों तक रोती रही।
बच्चे का पिता,
क्या वह कभी मिलने आया?
उसने कभी उसका ज़िक्र नहीं किया।
मुझे लगता था कि वह उससे डरी हुई थी।
आपको कोई अंदाज़ा नहीं कि वह कौन था?
नहीं।
बेचारा नन्हा बच्चा।
उसके पंख बहुत कमज़ोर थे।
जैसे उसके पंख थे, उसे देखते हुए वह शायद कभी नहीं उड़ पाया होगा।
वह भी तब जब वह बच पाया होगा।
अक्सर अर्ध-मानव ज़िंदा नहीं बचते, कम से कम लंबे समय तक तो नहीं।
मैं हमेशा सोचती हूँ कि उसका क्या हुआ होगा।
आ रही हूँ।
आ रही हूँ!
-गुड इवनिंग, सिपाही जी। -वह कहाँ है?
राइक्रॉफ्ट फिलोस्ट्रेट,
तुम्हें गिरफ़्तार किया जाता है।
किस आरोप में?
हत्या करने के संदेह में। तीन हत्याएँ।
हत्या।
इसे हथकड़ी पहनाओ।
अब आपको सोचने की ज़रूरत नहीं है।
चुप कर, कमीने क्रिच कहीं के!